b'\n_START_ARTICLE_\nErnest Cormier\n_START_SECTION_\nUniversit\xc3\xa9 de Montr\xc3\xa9al\n_START_PARAGRAPH_\nOpera sa considerat\xc4\x83 major\xc4\x83 este cl\xc4\x83direa central\xc4\x83 a Universit\xc4\x83\xc8\x9bii din Montreal, situat\xc4\x83 pe panta nordic\xc4\x83 a Mount Royal. Acest\xc4\x83 enorm\xc4\x83 \xc8\x99i superb\xc4\x83 cl\xc4\x83dire este un exemplu tipic de stil Art Deco, fiind construit\xc4\x83 \xc3\xaentre primul r\xc4\x83zboi mondial \xc8\x99i jum\xc4\x83tatea celui de-al doilea r\xc4\x83zboi mondial \xc8\x99i fiind men\xc8\x9binut\xc4\x83 de-a lungul a numeroase decade \xc3\xaentr-o condi\xc8\x9bie impecabil\xc4\x83. Singura modificare major\xc4\x83 a designului original a lui Cormier s-a produs \xc3\xaen interior \xc3\xaen anii 1970, c\xc3\xa2nd imensul hol al bibliotecii a fost mic\xc8\x99orat \xc8\x99i compartimentat prin ad\xc4\x83ugarea a numeroase \xc3\xaenc\xc4\x83peri realizate pentru personalul facult\xc4\x83\xc8\x9bii de medicin\xc4\x83 \xc8\x99i biblioteca acesteia.\n_START_SECTION_\nUniversit\xc3\xa9 Laval\n_START_PARAGRAPH_\nUn alt exemplu de cl\xc4\x83dire ilustr\xc3\xa2nd opera lui Cormier poate fi g\xc4\x83sit pe teritoriul unei alte universit\xc4\x83\xc8\x9bi din provincia Qu\xc3\xa9bec, pavilionul Casault al Universit\xc4\x83\xc8\x9bii Laval, cunoscut\xc4\x83 \xc3\xaen mod familiar ca Louis-Jacques._NEWLINE_Proiectat\xc4\x83 \xc3\xaen 1948, dar terminat\xc4\x83 \xc3\xaen 1960, este o cl\xc4\x83dire masiv\xc4\x83, aidoma unei catedrale, conceput\xc4\x83 ini\xc8\x9bial pentru a fi Qu\xc3\xa9bec City\'s Grand S\xc3\xa9minaire. Pozi\xc8\x9bionarea cl\xc4\x83dirii, precum \xc8\x99i designul s\xc4\x83u specific o fac s\xc4\x83 fie un important punct de atrac\xc8\x9bie privit\xc4\x83 de la o anumit\xc4\x83 distan\xc8\x9b\xc4\x83 (vede\xc8\x9bi o imagine la )._NEWLINE_\xc3\x8en ciuda unei scheme de renovare total nefericite, din anii 1970, \xc3\xaen urma c\xc4\x83reia capela a fost "masacrat\xc4\x83", at\xc3\xa2t \xc3\xaen interior c\xc3\xa2t \xc8\x99i \xc3\xaen exterior, cl\xc4\x83direa a devenit una dintre cele mai recunoscute embleme a celei de-a doua universit\xc4\x83\xc8\x9bi ca vechime din America de Nord, g\xc4\x83zduind azi facult\xc4\x83\xc8\x9bile de muzic\xc4\x83 \xc8\x99i comunica\xc8\x9bii, precum \xc8\x99i Arhivele Na\xc8\x9bionale ale Provinciei Qu\xc3\xa9bec.\n_START_SECTION_\nAlte cl\xc4\x83diri\n_START_PARAGRAPH_\nCasa personal\xc4\x83 a lui Cormier, care se g\xc4\x83se\xc8\x99te \xc3\xaen Montreal, pe Avenue des Pins, este unul dintre cele mai frumoase exemple de cl\xc4\x83diri construite \xc3\xaen stilul Art Deco din lume. Fostul prim-ministru al Canadei, Pierre Trudeau, a cump\xc4\x83rat casa Cormier \xc8\x99i a locuit acolo de la terminarea mandatului s\xc4\x83u p\xc3\xa2n\xc4\x83 la moartea sa survenit\xc4\x83 \xc3\xaen 2000._NEWLINE_Magnifica, impun\xc4\x83toarea \xc8\x99i inconfundabila cl\xc4\x83dire a Cur\xc8\x9bii Supreme de Justi\xc8\x9bie a Canadei, situat\xc4\x83 \xc3\xaen Ottawa, este una din cl\xc4\x83dirile care l-au f\xc4\x83cut faimos pe Cormier \xc8\x99i au propagat stilul Art Deco \xc3\xaen timp \xc8\x99i spa\xc8\x9biu._NEWLINE_Ernest Cormier a fost unul din arhitec\xc8\x9bii \xc8\x99i designerii consultan\xc8\x9bi ai cl\xc4\x83dirii Na\xc8\x9biunilor Unite din din New York._NEWLINE_\xc3\x8en afara faptului c\xc4\x83 Ernest Cormier a fost un excelent inginer constructor \xc8\x99i arhitect, ar\xc4\x83t\xc3\xa2nd \xc3\xaen toate cl\xc4\x83dirile sale un echilibru fericit \xc3\xaentre inginerie \xc8\x99i arhitectur\xc4\x83, el a excelat ca pictor \xc8\x99i ilustrator. Cormier a l\xc4\x83sat multe reprezent\xc4\x83ri ale lucr\xc4\x83rilor sale, executate \xc3\xaen diferite stagii ale proiectelor sale realizate._NEWLINE_\xc3\x8en 1974, Ernest Cormier a fost decorat cu Ordinul Canadei de c\xc4\x83tre Guvernatorul General al Canadei al timpului respectiv, Jules L\xc3\xa9ger, primind numeroase alte premii \xc8\x99i distinc\xc8\x9bii de onoare.'